97. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 616 της 8/19 Ιουν. 1981 (ΦΕΚ Α' 156) Περί βελτιώσεως διαδικασιών κατά την έκδοσιν διοικητικών τινων πράξεων ατομικού χαρακτήρος επί αντικειμένων αρμοδιότητος Υπουργείου Δικαιοσύνης. Έχοντες υπ' όψη: 1.Τας διατάξεις: α)Της παρ. 1, περιπτ. β' του άρθρ. 2 του Νόμ. 865/1979 "περί ρυθμίσεως θεμάτων τινών οργανώσεως και λειτουργίας υπηρεσιών του δημοσίου" και β)των άρθρ. 2, 3 και 5 του Ν.Δ. 216/74 "περί συστάσεως Υπουργείου Προεδρίας Κυβερνήσεως". 2.Την υπ' αριθ. 356/1981 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Δικαιοσύνης, αποφασίζομεν: Άρθρον μόνον.- Τα κατωτέρω θέματα, δια την ρύθμισιν των οποίων απαιτείται, κατά τας κειμένας διατάξεις, Π.Δ/γμα ατομικού χαρακτήρος εκδιδόμενον  προτάσει του Υπουργού Δικαιοσύνης, ρυθμίζονται εφ' εξής δι' αποφάσεως του Υπουργού τούτου, δημοσιευομένης δια της Εφημερίδος της Κυβερνήσεως. 1.Διορισμός Ιατροδικαστών (άρθρ. 1, παρ. 2 του Νόμ. 2266/1952). 2.Διορισμός, αναπλήρωσις, παραίτησις, υποχρεωτική αποχώρησις ή παύσις και αποχώρησις λόγω υπερβάσεως ορίου ηλικίας, των ειδικών αμίσθων Υποθηκοφυλάκων (άρθρ. 15, 3 και 5, 18, 28 και 29 αντιστοίχως του Κ.Δ/τος  της 19/23.7.1941). 3.Παροχή συγγνώμης συγγενείας εις δικαστικούς Επιμελητάς (άρθρ. 273 έως 275 του Οργανισμού Δικαστηρίων. 